Publication: Magyar Közlöny
Issue: MK-1999-68 (Year: 1999, Number: 68)
Era: 1990-2004
Section: szóló 1994. évi I. törvény 4. §-ának c) pontjában kapott
Paragraph Index: 48

1. Az Európai Közösségek bizottsága a lehető leghamarabb, de legkésőbb minden pénzügyi év szeptember 1-jéig a vonatkozó háttéranyag egyidejű rendelkezésre bocsátása mellett átadja Magyarországnak — és erről tájékoztatja az e határozat I. Mellékletének 4. pontjában megnevezett albizottságot is — a következő információt: — az Európai Közösségek előzetes költségvetési tervezetének kiadási oldalán szereplő, az Ötödik Keretprogramra és az Ötödik Euratom Keretprogramra vonatkozó kötelezettségvállalási keret-előirányzatokat; — az előzetes költségvetési tervezetből levezetett becsült hozzájárulási összeget, amely Magyarországnak az Ötödik Keretprogramban és az Ötödik Euratom Keretprogramban való részvételéből adódik. A belső költségvetési eljárások megkönnyítése érdekében ugyanakkor a Bizottság szakszolgálatai tájékoztatást nyújtanak az előzetes összegekről legkésőbb minden év május 30-áig. Az általános költségvetés végleges elfogadását követően a Bizottság közli Magyarországgal az első alpontban ismertetett, Magyarország részvételéből adódó összegeket egy, a kiadásokat feltüntető nyilatkozatban.

Source: https://magyarkozlony.hu/hivatalos-lapok/13ab72879084ebca4e757a1a6cf3227e24b40dd4/dokumentumok/9a8779bbda20091b7791e773726b8b573f9b7e0e/letoltes